

სილამაზის (სპა) თერაპისტი

**პროფესიული სტანდარტი**

**სსიპ განათლების ხარისხის განვითარების ეროვნული ცენტრი**

**2018 წელი**

1. **დასახელება (ქართულად):**

სილამაზის (სპა) თერაპისტი

1. **დასახელება (ინგლისურად):**

Beauty (SPA) Therapist

1. **პროფესიული სტანდარტის სარეგისტრაციო ნომერი:**
2. **პროფესიული სტანდარტის შესაბამისი კოდი „დასაქმების საერთაშორისო სტანდარტული კლასიფიკატორის“ (ISCO-08) მიხედვით: - 5142**
3. **დასაქმების სფეროს აღწერა:**

სპა თერაპისტი ახორციელებს სპა პროცედურებს, მათ შორის სახის და სხეულის მოვლის პროცედურებს, წყლის პროცედურებს, მასაჟს და ყველა იმ ღონისძიებას, რომლებიც აუმჯობესებს ჯანმრთელობას, ადამიანის გარეგნობას და აქვს რელაქსაციისა და გაახალგაზრდავების ეფექტი. სპა თერაპისტი ჯანმრთელობის პრობლემებს არ წყვეტს.

სპა თერაპისტი აწვდის (სთავაზობს) მომხმარებელს სპა მომსახურებას მისი მოთხოვნების სურვილისა და ჯანმრთელობის მდგომარეობის გათვალისწინებით, რითიც ანიჭებს მას ემოციურ და ფიზიკურ კეთილდღეობას.

1. **სამუშაო გარემო და დასაქმების შესაძლებლობები:**

სპა თერაპისტი შესაძლებელია დასაქმდეს სხვადსხვა დაწესებულებაში: გამაჯანსაღებელი და რეაბილიტაციური ცენტრები, სპა-ველნეს სალონები, სილამაზის სალონები, სამედიცინო კლინიკები, საკურორტო სფერო, რეკრეაციული ტურიზმის სფერო, სასტუმრო მომსახურების სფერო, ესტეთიკური სალონები, ფიტნესკლუბები, სპორტულ-გამაჯანსაღებელი კომპლექსები, საცურაო აუზები, აკვა-პარკები, ინდივიდუალურად მომსახურების სფერო.

1. **აუცილებელი პროფესიული მოთხოვნები:**

მინიმალური ასაკი 18 წელი

1. **პროფესიული მოვალეობები და ამოცანები:**

|  |  |  |
| --- | --- | --- |
| № | პროფესიული მოვალეობა | პროფესიული ამოცანა |
| 1 | **კლიენტის მომსახურება** | 1.1.ამყარებს კომუნიკაციას მომხმარებელთან  1.2.აკვირდება მომხმარებლის განწყობას  1.3. სთავაზობს მომხმარებელს სპა მომსახურების სხვადასხვა პროდუქტს  1.4.ათანხმებს მომხმარებელთან პროცედურებს  1.5.უტარებს მომხმარებელს სხვადასხვა სახის სპა მომსახურებას  1.6.ამთავრებს პროცედურას  1.7.ასვენებს მომხმარებელს |
| 2 | **სპა პროცედურის ორგანიზება** | 2.1. ამზადებს გარემოს სპა პროცედურისთვის  2.2. ასტერილებს სამუშაო ინსტრუმენტებს  2.3. მოჰყავს ხელსაწყოები და ინსტრუმენტები მუშა მდგომარეობაში  2.4. იმარაგებს სპა პროცედურისათვის აუცილებელ საშუალებებს  2.5. იცავს პროცედურისათვის აუცილებელ სანიტარიულ და ჰიგიენურ ნორმებს  2.6. იცავს უსაფრთხოების წესებს |
| 3 | **სპა პროცედურის ჩატარება** | 3.1. მომხმარებელს ამზადებს სპა პროცედურისათვის  3.2. არჩევს კანის გაწმენდის საშუალებებს  3.3. იწყებს კანის გასუფთავებას  3.4. იწყებს სპა პროცედურას  3.5. აკვირდება მომხმარებლის მდგომარეობას და რეაქციებს  3.6. ახორციელებს დამატებით ღონისძიებებს საჭიროებისა და სურვილის მიხედვით  3.7. უშვებს მომხმარებელს მოსასვენებელ ოთახში |
| 4 | **სხეულის მოვლისათვის პროცედურის**  **ჩატარება** | 4.1. უსმენს მომხმარებელს  პროცედურის ჩატარების მიზნის დასადგენად  4.2. ათანხმებს მასაჟის სახეს  4.3. იწყებს კანის გასუფთავებას  4.4. ამზადებს საცხებს მასაჟისათვის  4.5. იწყებს მასაჟის პროცედურას  4.6. აკეთებს მასაჟს  4.7. უშვებს მომხმარებელს მოსასვენებელ ოთახში მასაჟის დამთავრების შემდეგ |
| 5 | **ხელისა და ფეხის მოვლის პროცედურის ჩატარება** | 5.1. უსმენს მომხმარებელს პროცედურის ჩატარების მიზნის დასადგენად  5.2. ათვალიერებს ტერფებს და ხელის მტევნებს, ფრჩხილის სტრუქტურას ვიზუალურად  5.3. საჭიროების შემთხვევაში უშვებს შესაბამის სპეციალისტთან  5.4. აკეთებს თერმულ პროცედურებს  5.5. ამუშავებს გარქოვანებული კანსა და ნუნებს  5.6. აკეთებს შესაბამის ნიღაბს  5,7. აკეთებს მასაჟს |
| 6 | **სახის მოვლის პროცედურების ჩატარება** | 6.1. უსმენს მომხმარებელს პროცედურის ჩატარების მიზნის დასადგენად  6.2. ათვალიერებს სახის კანს ვიზუალურად  6.3. საჭიროების შემთხვევაში უშვებს შესაბამის სპეციალისტთან  6.4. იწყებს დემაკიაჟს  6.5. ასუფთავებს სახის კანს  6.6. ადებს კანის შესაბამის ნიღაბს  6.7. აკეთებს შესაბამისი საცხით მასაჟს |
| 7 | **პროფესიული განვითარებისათვის ზრუნვა** | 7.1. წევრიანდება პროფესიულ ასოციაციებში  7.2. იზიარებს კოლეგების გამოცდილებას  7.3. ეცნობა პერიოდულ და სასწავლო მეთოდურ ლიტერატურას  7.4. ეცნობა სიახლეებს  7.5. ესწრება მასტერკლასებსა და სემინარებს  7.6. გეგმავს საკუთარ პროფესიული განვითარებას  7.7. თანამშრომლობს  სპა პროდუქციის სადისტრიბუციო კომპანიებთან |

1. **პიროვნული თვისებები:**

* დელიკატურობა
* მზრუნველობა
* ფიზიკური ამტანობა
* პასუხისმგებლობა
* ესთეტიკურობა

1. **მატერიალური რესურსი**

**ა) ინვენტარი, აღჭურვილობა:**

* სამასაჟე მაგიდა
* სხვადასხვა სპა ინსტრუმენტები
* სხვადასხვა სპა ხელსაწყოები
* სააბაზანო სისტემები: ჰიდროაბაზანა ზოგადი და ადგილობრივი
* სავარჯიშო ინსტრუმენტები: შვედური კედელი, სავარჯიშო ბურთები და ლენტები
* მექანიკური პილინგის ქვა
* მანიკურის და პედიკურის ხელსაწყოები

**ბ) მასალა, ნედლეული:**

* დამცავი კოსმეტიკური საშუალებები
* სახის და ტანის მოვლის კოსმეტიკური პროდუქტები
* კაფსულები, რომლებიც განკუთვნილია სხეულის მოვლისათვის
* არომატიზატორები
* ერთჯერადი ბაქილები, ხელსახოცები, ხელთათმანები, ქუდები, ზეწრები

1. **სამომავლო ტენდენციები:**

* ახალი ტექნოლოგიების დანერგვა სპა თერაპიაში;
* ადგილობრივი ბუნებრივი რესურსების გამოყენება სპა-თერაპიაში

1. **პროფესიული ცოდნა და უნარები:**

|  |  |  |  |
| --- | --- | --- | --- |
| № | მოვალეობა | პროფესიული ცოდნა | პროფესიული უნარები |
|  | **კლიენტის მომსახურება** | * იცის ვერბალური და არავერბალური კომუნიკაციის ფორმები * იცის სპა ტერმინოლოგია * იცის მომხმარებლისაგან მიღებული და გასაცემი ინფორმაციის მნიშვნელობა * იცნობს მომსახურების ხარჯთაღრიცხვის ფორმას და შედგენის წესს * იცის ეთიკის ნორმები * იცის ადამიანის ფსიქოტიპები * იცის სახის კანის მოვლის კოსმეტიკური საშუალებები * იცის ტანის მოვლის კოსმეტიკური საშუალებები * იცის თმის მოვლის კოსმეტიკური საშუალებები * იცის არომატული დანამატების სახეები * იცის სკრაბის მოხმარების წესები * იცის ზღვის დერივატების მოხმარების წესები * იცის არომატული ზეთების მოხმარების წესები * იცის ტალახის, თიხის, ქვიშის, პარაფინის, ოზოკერიტის * ბიშოფიტის, ნაფტალანის მოხმარების წესები * იცის შეთავაზებული სხვადასხვა პროდუქტის ჩვენება და უკუჩვენება * იცის შეთავაზებული პროდუქტის გონივრული გამოყენება * იცის ჰიდროთერაპიული, ბალნეოთერაპიული, თალასო თერაპიის, ალგოთერაპიის, პელოიდოთერაპიის, აპარატული ფიზიოთერაპიის, კინეზოთერაპიის, არომათერაპიის, რეფლექსოთერაპიის, მასაჟის, საუნოთერაპიის, სპელეოთერაპიის, ჰიდროკინეზოთერაპიის,   ჰირუდოთერაპიის, თერმო პროცედურების, ესთეტიკური და კოსმეტიკური პროცედურების არსი და ჩატარების წესები   * იცის სხეულის მოვლის პროცედურის არსი და ჩატარების წესები * იცის თმის მოვლის პროცედურის არსი და ჩატარების წესები * იცის ხელისა და ფეხის მოვლის პროცედურის არსი და ჩატარების წესები * იცის სახის მოვლის პროცედურის არსი და ჩატარების წესები | * შეუძლია სპა ტერმინოლოგიის გამოყენება კოლეგებთან და კლიენტთა ურთიერთობაში * შეუძლია შეთავაზებული სხვადასხვა პროდუქტის ჩვენება და უკუჩვენების გააზრება * შეუძლია პროდუქტის გონივრულად შეთავაზება * შეუძლია პროფესიული კომუნიკაციის დამყარება ქართულ და უცხოურ ენებზე * შეუძლია მომსახურების ხარჯთაღრიცხვისათვის საჭირო ინფორმაციის განსაზღვრა, ხარჯთაღრიცხვის წარმოება და ხარჯთაღიცხვის მომხმარებელისათვის სათანადო ფორმით მიწოდება * შეუძლია შემოქმედებითი აზროვნება * შეუძლია მოსალოდნელი საფრთხის თავიდან აცილების გზების შემუშავება, კომპეტენციის ზღვრის დაცვა * შეუძლია კოლეგებთან, საზოგადოებასა და მომხმარებელთან პროფესიული ურთიერთობა * შეუძლია მომხმარებლის ფსიქოტიპის ამოცნობა განწყობის ამოცნობა * შეუძლია მომხმარებელზე დადებითი ემოციების გადაცემა * შეუძლია ჰიდროთერაპიული , ბალნეოთერაპიული, თალასო თერაპიის , ალგოთერაპიის, პელოიდოთერაპიის, აპარატული ფიზიოთერაპიის , კინეზოთერაპიის , არომათერაპიის, რეფლექსოთერაპიის , მასაჟის, საუნოთერაპიის, სპელეოთერაპიის, ჰიდროკინეზოთერაპიის,ჰირუდოთერაპიის, თერმო პროცედურების, ესთეტიკური და კოსმეტიკური პროცედურების შერჩევა, შეთავაზება და ჩატარება * შეუძლია სპა პროცედურის ეფექტურობის განსაზღვრა * შეუძლია შემდგომი ვიზიტის საჭიროების დადგენა |
|  | **სპა პროცედურის ორგანიზება** | * იცის სპა პროცედურისათვის სარელაქსაციო პირობების მნიშვნელობა * იცის რელაქსაციისათვის შესაფერისი მუსიკის მნიშვნელობა * იცის რელაქსაციისათვის შესაფერისი განათების მნიშვნელობა * იცის სხვადასხვა არომატის ტიპები * იცის ტემპერეტურული რეჟიმის მნიშვნელობა * იცის სტერილიზაციის წესები * იცის სტერილიზაციის მეთოდები * იცის პროცედურისათვის აუცილებელი ინსტრუმენტების შერჩევა * ასეპტიკისა და ანტისეპტიკის ზოგადი საფუძვლები * იცის სტერილიზაციის სახეები * იცის სტერილიზაციისათვის აუცილებელი ტემპერატურის შერჩევა * იცის სტერილიზაციის რეჟიმი   იცის სტერილიზაციის ხანგრძლივობა   * იცის სპა პროცედურებისათვის აუცილებელი ხელსაწყოების და აპარატურის მუშაობის ფიზიკური საფუძვლები * იცის აპარატურის ტექნიკური მახასიათებლები * იცის თანამედროვე აპარატურის მუშაობის რეჟიმი * იცის სპა პროცედურის განხორციელებისათვის აუცილებელი საშუალებები (კოსმეტიკური საშუალებები, საცხები, ზეთები, შესაფუთი მასალები, კონცენტრანტები, არომაზეთები, პილინგები), მათი შენახვის და მოხმარების წესები * იცის კონკრეტული სპა პროცედურისათვის შესაბამისი პროდუქცია * იცის ზოგადი ჰიგიენის წესები * იცის პირადი ჰიგიენის წესები * იცის ანტისეპტიკების ტიპები და გამოყენების გზები * იცის ხელის დაბანის წესი * იცის ხელის დაბანის მნიშვნელობა * იცის სანიტარული ნორმები * იცის სამუშაო ხელსაწყოებისა, ინსტრუმენტებისა და აპარატურის ფუნქციები * იცის სამუშაო ხელსაწყოებისა, ინსტრუმენტებისა და აპარატურის გამოყენების წესები * სამუშაო ხელსაწყოებისა, ინსტრუმენტებისა და აპარატურის ექპლუატაციის­ შემდგომი მოვლა და მოწესრიგება * იცის ინსტრუქციის მოხმარება * იცის პრეპარატების გამოყენების წესები * იცის სპა პროცედურისათვის საჭირო საშუალებებისა და ქიმიური ნივთიერებების შენახვის პირობები * იცის ტოქსიკური ნივთიერებების შენახვის პირობები * იცის ტოქსიკურ ნივთიერებებთან ურთიერთობით გამოწვეული უარყოფითი შედეგების შესახებ * იცის დაზიანების შემდგომი ქმედებები (პირველადი ღონისძიებები) * იცის გარემოს დაცვის ნორმები * იცის სპეციფიკური ნარჩენების გატანის წესი | * შეუძლია სპა პროცედურისათვის სარელაქსაციო პირობების შექმნა * შეუძლია რელაქსაციისათვის შესაფერისი მუსიკის შერჩევა * შეუძლია რელაქსაციისათვის შესაფერისი განათების შერჩევა * შეუძლია მომხმარებლის გემოვნებით არომატის შერჩევა * შეუძლია ტემპერეტურული რეჟიმის რეგულირება * შეუძლია სტერილიზაციის მეთოდის შერჩევა * შეუძლია სტერილიზაციის წესების დაცვა * შეუძლია პროცედურისათვის აუცილებელი ინსტრუმენტების სტერილიზაცია * შეუძლია სტერილიზაციისათვის აუცილებელი ტემპერატურის, სტერილიზაციის რეჟიმისა და სტერილიზაციის ხანგრძლიობის განსაზღვრა * შეუძლია სპა პროცედურების ჩატარებისათვის საჭირო თანამედროვე ხელსაწყოებისა და აპარატურის გამოყენება * შეუძლია აპარატურის გაუმართაობის შემთხვევაში ტექნიკური პრობლემის მოგვარება * შეუძლია აპარატურისათვის აუცილებელი პროფილაქტიკური ზომების განხორციელება * შეუძლია სპა პროცედურის განხორციელებისათვის აუცილებელი საშუალებები (კოსმეტიკური საშუალებები, საცხები, ზეთები, შესაფუთი მასალები, კონცენტრანტები, არომაზეთები, პილინგები) შერჩევა, შენახვის და მოხმარების წესების დაცვა * შეუძლია ზოგადი ჰიგიენის წესების დაცვა * შეუძლია პირადი ჰიგიენის წესების დაცვა * შეუძლია ანტისეპტიკების ტიპების შერჩევა და გამოყენება * შეუძლია სანიტარული ნორმების დაცვა * შეუძლია ხელსაწყოებითან, ინსტრუმენტებსა და აპარატურასთან მუშაობა უსაფრთხოების წესების დაცვით * შეუძლია პრეპარატების გამოყენების წესების დაცვა * შეუძლია სპა პროცედურისათვის საჭირო საშუალებებისა და ქიმიური ნივთიერებების შენახვის პირობების დაცვა * შეუძლია ტოქსიკური ნივთიერებების შენახვის პირობების დაცვა * შეუძლია დაზიანების შემდგომი ქმედებების (პირველადი ღონისძიებები) ჩატარება * შეუძლია ბიოლოგიური და სპეციფიკური ნარჩენების (ტოქსიკური) დიფერენცირება |
|  | **სპაპროცედურის ჩატარება** | * იცის მომხმარებელთან ურთიერთობის წესები * იცის ანატომიის და ფიზიოლოგიის საფუძვლები * იცის მომხმარებლის ფიზიკური მდგომარების შეფასება * იცის ჩასატარებელი პროცედურის მსვლელობის თანმიმდევრობა * იცის მომხმარებლის ინფორმირებულობის აუცილებლობა ჩასატარებელი პროცედურის მსვლელობისა და მოქმედების შესახებ * იცის კანის ტიპები * იცის პრობლემური კანის კლინიკური გამოვლინებები * იცის კანის გასუფთავების ძირითადი მეთოდები * იცის ექსფოლიანტის სახეობები * იცის კანის გასუფთავება ძირითადი საშულებები * იცის კანის გასუფთავება შხაპის მეშვეობით * იცის კანის გასუფთავება ექსფოლიაციის მეთოდით * იცის კანის გასუფთავება მექანიკური მეთოდებით (თბილი ხელთათმანები, პირსახოცით) * იცის კანის გასუფთავების ძირითადი მეთოდები * იცის აბაზანის მომზადების წესები * იცის სამასაჟე პროცედურისათვის მაგიდის შერჩევის წესები * იცის სპა პროცედურისათვის აუცილებელი ნივთებისა და თეთრეულის საჭიროება * იცის სპა პროცედურისათვის აუცილებელი ნივთებისა და თეთრეულის შერჩევის წესები * იცის ჰიდროთერაპიული , ბალნეოთერაპიული, თალასო თერაპიის , ალგოთერაპიის, პელოიდოთერაპიის, აპარატული ფიზიოთერაპიის, კინეზოთერაპიის, არომათერაპიის, რეფლექსოთერაპიის, მასაჟის, საუნოთერაპიის, სპელეოთერაპიის, ჰიდროკინეზოთერაპიის,   ჰირუდოთერაპიის, თერმო პროცედურების , ესთეტიკური და კოსმეტიკური პროცედურების ჩატარების წესები | * შეუძლია მომხმარებელთან კონტაქტის დამყარება ურთიერთობის წესების დაცვა * შეუძლია მომხმარებლის ფიზიკური მდგომარების გათვალისწინება * შეუძლია ჩასატარებელი პროცედურის მსვლელობის თანმიმდევრობის დაცვა * შეუძლია მომხმარებლის ინფორმირებულობა ჩასატარებელი პროცედურის მსვლელობისა და მოქმედების შესახებ * შეუძლია კანის ტიპების განსაზღვრა * შეუძლია პრობლემური კანის ამოცნობა * შეუძლია კანის გასუფთავების ძირითადი მეთოდების გამოყენება * შეუძლია კანის გასუფთავება სხვადასხვა საშულებებით * შეუძლია კანის გასუფთავება შხაპის მეშვეობით * შეუძლია კანის გასუფთავება ექსფოლიაციის მეთოდით * შეუძლია კანის გასუფთავება მექანიკური მეთოდებით (თბილი ხელთათმანები, პირსახოცით) * შეუძლია ჰიდროთერაპიული, ბალნეოთერაპიული, თალასო თერაპიის, ალგოთერაპიის, პელოიდოთერაპიის, აპარატული ფიზიოთერაპიის, კინეზოთერაპიის, არომათერაპიის, რეფლექსოთერაპიის, მასაჟის, საუნოთერაპიის, სპელეოთერაპიის, ჰიდროკინეზოთერაპიის,ჰირუდოთერაპიის, თერმო პროცედურების, ესთეტიკური და კოსმეტიკური პროცედურების ჩატარება * შეუძლია თმის მოვლის პროცედურის ჩატარება * შეუძლია ხელისა და ფეხის მოვლის პროცედურების ჩატარება * შეუძლია სახის მოვლის პროცედურის ჩატარება * შეუძლია სამასაჟე პროცედურისათვის მაგიდის შერჩევა * შეუძლია სპა პროცედურისათვის აუცილებელი ნივთებისა და თეთრეულის შერჩევა * შეუძლია სპა პროცედურის მიმდინარეობის დროს ალერგიის შემჩნევა * შეუძლია სპა პროცედურის დროს მომხმარებლის ადეკვატურობის შეფასება * შეუძლია პროცედურის (პროცესის) მონიტორინგი * შეუძლია პროცედურის (პროცესის) მართვა * შეუძლია პირველადი სამედიცინო დახმარების გაწევა * შეუძლია გაუთვალისწინებელი და კრიტიკული სიტუაციების მართვა * შეუძლია პროცედურის შემდეგ დასვენების რეჟიმის შერჩევა * შეუძლია დასვენების შესაფერისი გარემოს შექმნა |
|  | **სხეულის მოვლისათვის პროცედურის**  **ჩატარება** | * იცის სხეულის მოვლის პროცედურების სახეობები და მეთოდები * იცის მასაჟის მნიშვნელობის არსი * იცის მასაჟის ძირითადი ილეთები: ხელსმა, სრესა, თელვა, ვიბრაცია * იცის მასაჟის სახეობები * იცის რელაქსაციური მასაჟი * იცის მატონიზირებელი მასაჟი * იცის კოსმეტიკური მასაჟი * იცის წერტილოვანი მასაჟი * იცის სამკურნალო მასაჟის ძირითადი პრინციპები * იცის მანუალური მასაჟის ძირითადი პრინციპები * იცის აპარატული მასაჟი * იცის მასაჟის ჩატარების მეთოდები * იცის მასაჟის ჩატარების ტექნიკა   იცის კონკრეტული მასაჟის დროს გამოსაყენებელი კოსმეტიკური და სხვა საშუალები   * იცის საცხის/ზეთის ნაირსახეობები * იცის საცხის/ზეთის შერჩევა და მათი მოქმედების თავისებურებები * იცის საცხის/ზეთის შენახვის და გამოყენების პირობები   იცი საცხის/ზეთის დოზირების განსაზღვრა სხვადასხვა პროცედურისათვის | * შეუძლია მასაჟის ძირითადი ილეთების (ხელსმა, სრესა, თელვა, ვიბრაციის) გამოენება * შეუძლია რელაქსაციური მასაჟის ჩატარება * შეუძლია მატონიზირებელი მასაჟის ჩატარება * შეუძლია კოსმეტიკური მასაჟის ჩატარება * შეუძლია წერტილოვანი მასაჟის ჩატარება * შეუძლია სამკურნალო მასაჟის გამოყენება ზოგიერთი დაავდების დროს * შეუძლია მანუალური მასაჟის ძირითადი ილეთების გაკეთება * იცის აპარატული მასაჟი * შეუძლია სხვადასხვა მეთოდის გამოყენება * შეუძლია კონკრეტული მასაჟისათვის კოსმეტიკური და სხვა საშუალებების შერჩევა * შეუძლია საცხის/ზეთი ნაირსახეობები გარჩევა * შეუძლია საცხის/ზეთის შერჩევა მათი მოქმედების თავისებურებები გათვალისწინებით * შეუძლია საცხის/ზეთის შენახვის და გამოყენების პირობების დაცვა * შეუძლია საცხის/ზეთის დოზირების განსაზღვრა სხვადასხვა პროცედურისათვის * შეუძლია სამასაჟე პროცედურისათვის მაგიდის შერჩევა * შეუძლია მასაჟის პროცედურისათვის აუცილებელი ნივთებისა და თეთრეულის შერჩევა და გამოყენება |
|  | **ხელისა და ფეხის მოვლის პროცედუ**  **რის ჩატარება** | * იცის ხელის და ფეხის მოვლის პროცედურების სახეობები * იცის ანატომიისა და ფიზიოლოგიის ზოგადი საფუძვლები * იცის ფრჩხილის სტრუქტურა * იცის ტერფის მოვლის წესები * იცის ხელის მოვლის წესები * იცის ფრჩხილის მოვლის წესები * იცის მასაჟის ჩატარების მეთოდები * იცის მასაჟის ჩატარების ტექნიკა * იცის კონკრეტული პროცედურის დროს გამოსაყენებელი კოსმეტიკური და სხვა საშუალებები * იცის თერმული პროცედურების არსი და მნიშვნელობა; * იცის თერმული პროცედურების სახეობები, მეთოდები და ჩატარების ტექნიკა * იცის კონკრეტული თერმული პროცესის დროს გამოსაყენებელი კოსმეტიკური და სხვა საშუალებები * იცის აბაზანის მომზადების წესები * იცის თერმული პროცედურისათვის აუცილებელი ნივთებისა და თეთრეულის საჭიროება * იცის თერმული პროცედურისათვის აუცილებელი ნივთებისა და თეთრეულის შერჩევა * იცის მასაჟის პროცედურისათვის აუცილებელი ნივთებისა და თეთრეულის გამოყენების წესები * იცის გარქოვანებული კანის დამუშავების წესები * იცის გარქოვანებული კანის დამუშავების მეთოდიკა * იცის გარქოვანებული კანის დამუშავების ტექნიკა * იცის გარქოვანებული კანის დამუშავებისათვის გამოსაყენებელი კოსმეტიკური და სხვა საშუალებები * იცის ნუნების დამუშავების წესები * იცის დაზიანებული ნუნის დამუშავების მეთოდიკა * იცის ნუნის დამუშავების ტექნიკა * იცის ნუნის დამუშავებისათვის გამოსაყენებელი კოსმეტიკური და სხვა საშუალებები * იცის გარქოვანებული კანისა და ნუნების დამუშავების პროცედურისათვის აუცილებელი ნივთების საჭიროება, მათი შერჩევა და გამოყენების წესი * იცის ნიღაბის მნიშვნელობის არსი * იცის ნიღბის სახეობები და დადების ტექნიკა * იცის კონკრეტული ნიღბის დროს გამოსაყენებელი კოსმეტიკური და სხვა საშუალებები * იცის ფეხის და ხელის მასაჟის მნიშვნელობის არსი და ჩატარების ტექნიკა * იცის კონკრეტული მასაჟის დროს გამოსაყენებელი კოსმეტიკური და სხვა საშუალებები * იცის მასაჟის პროცედურისას დროის სწორად განაწილება დაინტერესებული არეების მიხედვით | * შეუძლია ფრჩხილის მოვლის წესების გამოყენება * შეუძლია ტერფისა და ხელის მტევნის მოვლა * შეუძლია ტერფისა და ხელის მტევნის მასაჟის ჩატარება * შეუძლია მასაჟის სხვადასხვა მეთოდის გამოყენება * შეუძლია კონკრეტული პროცედურისათვის კოსმეტიკური და სხვა საშუალებების შერჩევა * შეუძლია გარქოვანებული კანის დამუშავება * შეუძლია გარქოვანებული კანის დამუშავების მეთოდიკის გამოყენება * შეუძლია გარქოვანებული კანის დამუშავების ტექნიკის გამოყენება * შეუძლია გარქოვანებული კანის დამუშავებისათვის გამოსაყენებელი კოსმეტიკური და სხვა საშუალებების შერჩევა * შეუძლია ნუნების დამუშავება * შეუძლია დაზიანებული ნუნის დამუშავება; * შეუძლია ნუნის დამუშავების ტექნიკის გამოყენება * შეუძლია ნუნის დამუშავებისათვის გამოსაყენებელი კოსმეტიკური და სხვა საშუალებების შერჩევა * შეუძლია გარქოვანებული კანისა და ნუნების დამუშავების   პროცედურისათვის აუცილებელი ნივთების საჭიროების დადგენა   * შეუძლია გარქოვანებული კანისა და ნუნების დამუშავების პროცედურისათვის აუცილებელი ნივთების შერჩევა * შეუძლია გარქოვანებული კანისა და ნუნების დამუშავების პროცედურისათვის აუცილებელი ნივთების გამოყენების წესები დაცვა * შეუძლია ნიღბის სხვადასხვა სახეობის გამოყენება მომხმარებლის სურვილის გათვალისწინებით * შუძლია ნიღბის დადების ტექნიკის გამოყენება * შეუძლია კონკრეტული ნიღბის დროს გამოსაყენებელი კოსმეტიკური და სხვა საშუალების შერჩევა და სწორად განაწილება დაინტერესებული არეების მიხედვით * შეუძლია ფეხის და ხელის მასაჟის ჩატარება * შეუძლია კონკრეტული მასაჟისათვის კოსმეტიკური და სხვა საშუალებების შერჩევა * შეუძლია მასაჟის პროცედურისას დროის სწორად განაწილება |
|  | **სახის მოვლის პროცედურების ჩატარება** | * იცის სახის მოვლის პროცედურები * იცის კანის სტრუქტურა და ტიპები * იცის მომხმარებლის ფსიქოლოგია * იცის სპა დაწესებულებაში არსებული რესურსები * იცის ანატომიისა და ფიზიოლოგიის ზოგადი საფუძვლები * იცის ზოგადად კანის სტრუქტურა * იცის კანის დათვალიერების ტექნიკა (ვიზუალური და ინსტრუმენტული) * იცის სახის კანის მოვლის წესები * იცის ნიღბის მნიშვნელობის არსი, მისი სახეობები, დადების ტექნიკა * იცის კონკრეტული ნიღბის დროს გამოსაყენებელი კოსმეტიკური და სხვა საშუალებები * იცის სახის მასაჟის მნიშვნელობის არსი, სახეობები; ჩატარების ტექნიკა; გამოსაყენებელი კოსმეტიკური და სხვა საშუალები; * იცის მასაჟის პროცედურის დროის სწორად განაწილება დაინტერესებული არეების მიხედვით. * იცის დემაკიაჟის ძირითადი მეთოდები და საშულებები; * იცის დემაკიაჟი შხაპის მეშვეობით; * იცის კანის გასუფთავება ექსფოლიაციის მეთოდით; * იცის კანის გასუფთავება მექანიკური მეთოდებით (თბილი ხელთათმანები, პირსახოცით) | * შეუძლია სახის კანის და ტიპის განსაზღვრა * შეუძლია ჯანმრთელი და პრობლემური კანის დიფერენცირება * შეუძლია სახის კანის მოვლის წესების დაცვა * შუეძლია სახის ნიღაბის დადება * შეუძლია ნიღბის დადების დროს გამოიყენოს ნიღბის სხვადასხვა სახეობა * შეუძლია ნიღბის დადების დროის სწორად განაწილება დაინტერესებული არეების მიხედვით * შეუძლია სახის მასაჟის ჩატარება * შეუძლია კონკრეტული მასაჟის დროს გამოსაყენებელი კოსმეტიკური და სხვა საშუალების შერჩევა * შეუძლია მასაჟის პროცედურისას დროის მართვა * შეუძლია სახის სპა პროცედურების სხვადასხვა პროდუქტის შეთავაზება მომხმარებლის სურვილის გათვალისწინებით * შეუძლია შეთავაზებული სხვადასხვა პროდუქტის ჩვენება და უკუჩვენება, გააზრება * შეუძლია დემაკიაჟის ძირითადი მეთოდების გამოყენება * შეუძლია დემაკიაჟი ძირითადი საშულებებით * შეუძლია დემაკიაჟი შხაპის მეშვეობით * შეუძლია სახის კანის გასუფთავება ექსფოლიაციის მეთოდით * შეუძლია კანის გასუფთავება მექანიკური მეთოდებით (თბილი ხელთათმანები, პირსახოცით) |
|  | **პროფესიული განვითარებისათვის ზრუნვა** | * იცის უცხოური ენა შესაბამის დონეზე * იცის ინფორმაციის მოძიების გზები * იცის ადგილობრივი და საერთაშორისო ასოციაციების მნიშვნელობა * იცის ადგილობრივი და საერთაშორისო ასოციაციებში გაწევრიანების მნიშვნელობა და მათთან თანამშრომლობის პრინციპები * იცის პროფესიული ეთიკის ნორმები * იცის კოლეგების საქმიანობის შესახებ * იცის გამოცდილების გაზიარების მნიშვნელობა * იცის ინფორმაციის მოძიების გზები * იცის სპა ლიტერატურის ძირითადი გამოცემები * იცნობს სპა-ს მეთოდურ ლიტერატურას * იცის სპა სფეროში მიმდინარე სიახლეების შესახებ * იცის სიახლეების დანერგვის მნიშვნელობა * იცის სემინარებისა და მასტერკლასების მნიშვნელობა პროფესიული ზრდის მიმართულებით | * შეუძლია სემინარებისა და მასტერკლასების შესახებ ინფორმაციის მოძიება და დასწრება * შეუძლია სემინარებსა და მასტერკლასებზე მიღებული ცოდნის პრაქტიკულად განხორციელება * შეუძლია ადგილობრივი და საერთაშორისო სპა პროდუქციის კომპანიებიებთან კომუნიკაცია * შეუძლია საჭიროების მიხედვით შეკვეთის მიცემა და პროდუქციის მიღება |

**14. პროფესიული სტანდარტის შემმუშავებელიჯგუფის წევრები:**

|  |  |  |
| --- | --- | --- |
| **№** | **სახელი, გვარი** | **ორგანიზაცია, პოზიცია** |
| **1** | **ნატალია ბარათელი** | **ივ. ჯავახიშვილის სახ. თბილისის სახელმწიფო უნივერსიტეტი, ხარისხის უზრუნველყოფის სამსახურის უფროსის მოადგილე** |
| **2** | **ხათუნა საგანელიძე** | **ილიას სახელმწიფო უნივერსიტეტი, ასოც. პროფესორი, რეაბილიტოლოგი** |
| **3** | **თამარ ჩილინგარაშვილი** | თბილისის ბალნეოლოგიური კურორტი, თბილისი-SPA, ჯანმრთელობისა და სამედიცინო რეაბილიტაციის ეროვნული სამეცნიერო პრაქტიკული ცენტრი, ბალნეოთერაპევტი |
| **4** | **ნანა გულუა** | თბილისის ბალნეოლოგიური კურორტი, თბილისი-SPA, ჯანმრთელობისა და სამედიცინო რეაბილიტაციის ეროვნული სამეცნიერო პრაქტიკული ცენტრი, ბალნეოთერაპევტი |
| **5** | **ირმა დემურიშვილი** | შპს „ნატალის“ სპაცენტრი, სპა-თერაპისტი |
| **6** | **ია სილაგაძე** | კლინიკა „მედსი“, მეთოდის-მასაჟისტი, ჰიდროთერაპევტი |
| **7** | **ნანა გვიშიანი** | წყალტუბოს კურორტი „ბალნეოსერვისი“, კურორტოლოგი |
| **8** | **ნანა გარდაფხაძე** | პლასტიკური ქირურგიის და კოსმეტოლოგიის ცენტრი, დერმატოკოსმეტოლოგი |
| **9** | **თეა ადამია** | Health Palace, რეაბილიტოლოგი |
| **10** | **ირმა ავალიანი** | შპს ,,რაიდმედი“, მეთოდისტი, უფროსი მასაჟისტი |
| **11** | **ალბინა ქაჯაია** | Total Sharm, დერმატოლოგ-კოსმეტოლოგი |
| **12** | **მანანა რუხაძე** | კლინიკა ,,მედსი“, რეაბილიტოლოგი |

შეფასების სტანდარტი

**დასახელება:**  სილამაზის (სპა) თერაპისტი

**შეფასების სტანდარტი**

**ნაწილი 1. ზოგადი ინფორმაცია**

შეფასების სტანდარტი გამოიყენება ფორმალური განათლების ან/და არაფორმალური განათლების ფარგლებში შეძენილი კომპეტენციების, ცოდნისა და უნარების აღიარების მიზნით.

შეფასების სტანდარტი განსაზღვრავს პროფესიულ სტანდარტში ასახული კომპეტენციების, ცოდნისა და უნარების შეფასების ან/და დადასტურების აუცილებელ პირობებს:

1. შესაფასებელ კომპეტენციებს, რომლებიც გამოხატულია პროფესიული მოვალეობებსა და ამოცანებში;

2. შესაფასებელი კომპეტენციების შეფასების კრიტერიუმებს, რომლებიც ასახავს აუცილებელ პროფესიულ ცოდნასა და უნარებს;

3. შესაფასებელი კომპეტენციების დადასტურების შესაძლებლობებს;

4. გამოცდის პროცესს და კომპონენტებს.

**შესაფასებელი კომპეტენციების დადასტურება**

შესაფასებელი კომპეტენციების დადასტურების გზები:

ა) ფორმალური განათლების გზით მიღწეული სწავლის შედეგების აღიარება (ჩათვლა);

ბ) არაფორმალური განათლების გზით მიღწეული კომპეტენციების დადასტურება (ნამდვილობის დადასტურება) განათლების და მეცნიერების მინისტრის მიერ დადგენილი წესით;

გ) მიღწეული კომპეტენციების დადასტურება ამ დოკუმენტით დადგენილი პრინციპებით ჩატარებული გამოცდის გზით.

ფორმალურ განათლებაში სტანდარტით გათვალისწინებული შეფასების პროცესის წარმართვასთან დაკავშირებული მოთხოვნები ასახულია სავალდებულო პროფესიულ მოდულებში.

**ფორმალურ განათლებაში მიღწეული სწავლის შედეგების აღიარების (ჩათვლის) პროცესი**

ფორმალური განათლების გზით მიღწეული სწავლის შედეგების აღიარების (ჩათვლის) პროცესი მოიცავს მიღწეული სწავლის შედეგების აღიარებას (ჩათვლას) საძიებელი კვალიფიკაციის მიზნებისათვის ქვემოთ მოცემული პრინციპების შესაბამისად:

ა) დასაშვებია მიღწეული სწავლის შედეგების აღიარება (ჩათვლა) ნებისმიერი კვალიფიკაციის ფარგლებში, თუ სწავლის შედეგები თავსებადია საძიებელ კვალიფიკაციასთან და მათი მიღწევა დადასტურებულია, რაც გამოიხატება საგანმანათლებლო პროგრამის ფარგლებში მიღებული დადებითი შეფასებით და შესაბამისი კრედიტის მინიჭებით;

ბ) თავსებადობის დადგენისთვის, შინაარსობრივი შესწავლის მიზნით, ამღიარებელი დაწესებულება ეყრდნობა პროფესიულ სტანდარტს ან/და პროფესიული საგანმანათლებლო პროგრამის ჩარჩო დოკუმენტს, რომლის საფუძველზეც არის შემუშავებული გავლილი პროფესიული საგანმანათლებლო პროგრამა ან პროგრამის კომპონენტი, არსებობის შემთხვევაში - პროფესიულ საგანმანათლებლო პროგრამას ან/და სილაბუსებს, ან/და პროფესიული საგანმანათლებლო პროგრამების კატალოგს. ამღიარებელი დაწესებულება უფლებამოსილია აღიარების მიზნებისათვის შესაფასებელ პირს მოსთხოვოს გავლილი საგანმანათლებლო პროგრამის/სასწავლო კურსების პროგრამების (სილაბუსების) გამოთხოვა საგანმანათლებლო დაწესებულებებიდან და წარდგენა.

გ) სწავლის შედეგების თავსებადობის განსაზღვრის მიზნით, აუცილებელი არაა მათი ფორმულირება იყოს იდენტური. თავსებადად ჩაითვლება სწავლის შედეგები, რომლის/რომელთა ერთობლიობაც, შინაარსის თვალსაზრისით, ეროვნული საკვალიფიკაციო ჩარჩოს შესაბამისი საფეხურის აღმწერის გათვალისწინებით, შესაძლოა მიჩნეულ იქნას ანალოგიურად;

**ნაწილი 2. მითითებები შესაფასებელი პირისადა შემფასებლისათვის**

**შეფასების დაწყებამდე გაეცანით:**

**•** პროფესიულ სტანდარტს

• შეფასების ინსტრუმენტებს

• დაინტერესებული/შესაფასებელი პირის კომპეტენციების აღიარებასთან დაკავშირებულ შესაძლებლობებს

• შემფასებლის ჩანაწერების ფორმებს

• შეფასების პირობებს

• შეფასების წესებს

• შეფასების კრიტერიუმებს

**შეფასების პროცესში:**

**•** პირადად დააკვირდით დავალებების შესრულების/შეფასების პროცესს;

• თითოეული შესაფასებელისათვის აწარმოეთ შეფასების ჩანაწერების ფორმები;

• თუ აუცილებელია, შესაფასებელს დაუსვით დამატებითი შეკითხვები დავალებასთან დაკავშირებით;

• შეაფასეთ თითოეული კრიტერიუმი;

**შეფასების დასრულებისას:**

• შესაფასებელს მიეცით განმარტება შეფასებასთან დაკავშირებით;

• შეაჯამეთ შეფასების შედეგები;

• დაადასტურეთ შეფასების შედეგები ხელმოწერით;

• შეფასების ჩანაწერები გადაეცით სათანადოდ უფლებამოსილ პირს.

**ნაწილი 3. შეფასების პროცედურა**

**მიღწეული კომპეტენციების დადასტურებისთვის გამოცდის ორგანიზების პროცესი და კომპონენტები**

მიღწეული კომპეტენციების დადასტურებისთვის გამოცდის ჩატარების პროცესი მოიცავს დასადასტურებელი კომპეტენციების შესაბამისად გამოკითხვისა და პრაქტიკული დავალების შესრულების ეტაპებს.

მიუხედავად იმისა, დასტურდება თუ არა კვალიფიკაციით გათვალისწინებული კომპეტენციები, შეფასების სტანდარტის ნაწილი 1-ის „შესაფასებელი კომპეტენციების დადასტურება“ „ა“ და „ბ“ პუნქტებით გათვალისწინებული შესაძლებლობებით, შეფასების პროცესი მოიცავს სავალდებულო კომპონენტს (გამოცდას), რომლის შეფასება შესაბამისი კვალიფიკაციის მინიჭების წინაპირობაა.

ქვემოთ მოცემულია გამოკითხვისა და პრაქტიკულ დავალებაზე დაკვირვების პროცესის მოთხოვნები, ასევე, შეფასების სავალდებულო კომპონენტები.

|  |
| --- |
| **ნაწილი 4. თეორიული გამოკითხვის და პრაქტიკული /დავალებების თემატიკა**  **გამოკითხვა**  **გამოკითხვის ფორმა:**  **•** შესაფასებელი პირი გამოიკითხება ტესტის და ზეპირი შეკითხვების სახით;  • ტესტი უნდა მოიცავდეს როგორც ღია, ისე დახურულ შეკითხვებს.  **გამოკითხვის პროცესის მონიტორინგი:**  არსებითია გამოკითხვის პროცესზე შემფასებლის მიერ ზედამხედველობის განხორციელება**.**  **მოპოვებული მტკიცებულებები**  **მტკიცებულებები უზრუნველყოფილია შესაფასებლის მიერ მომზადებული წერილობითი ნაშრომით/შესრულებული ტესტით ან/და პრაქტიკული დავალების დროს დამატებით, დამაზუსტებელ შეკითხვებზე პასუხებით.**  **თეორიული საგამოცდო თემატიკა:**   1. ვერბალური და არავერბალური კომუნიკაციის ფორმები; 2. სპა ტერმინოლოგია; 3. მომსახურების ხარჯთაღრიცხვის ფორმის და შედგენის წესი; 4. ეთიკის ნორმები; 5. ადამიანის ფსიქოტიპები; 6. სახის კანის მოვლის კოსმეტიკური საშუალებები; 7. ტანის მოვლის კოსმეტიკური საშუალებები; 8. თმის მოვლის კოსმეტიკური საშუალებები; 9. არომატული დანამატების სახეები; 10. სკრაბის მოხმარების წესები; 11. ზღვის დერივატების მოხმარების წესები; 12. არომატული ზეთების მოხმარების წესები; 13. ტალახის, თიხის, ქვიშის, პარაფინის, ოზოკერიტის; 14. ბიშოფიტის, ნაფტალანის მოხმარების წესები; 15. ჰიდროთერაპიული, ბალნეოთერაპიული, თალასოთერაპიის, ალგოთერაპიის, პელოიდოთერაპიის, აპარატული ფიზიოთერაპიის , კინეზოთერაპიის , არომათერაპიის, რეფლექსოთერაპიის , მასაჟის, საუნოთერაპიის, სპელეოთერაპიის, ჰიდროკინეზოთერაპიის, ჰირუდოთერაპიის, თერმოპროცედურების , ესთეტიკური და კოსმეტიკური პროცედურების არსი და ჩატარების წესები; 16. სხეულის მოვლის პროცედურის არსი და ჩატარების წესები; 17. თმის მოვლის პროცედურის არსი და ჩატარების წესები; 18. ხელისა და ფეხის მოვლის პროცედურის არსი და ჩატარების წესები; 19. სახის მოვლის პროცედურის არსი და ჩატარების წესები; 20. სპა პროცედურისათვის სარელაქსაციო პირობების მნიშვნელობა; 21. რელაქსაციისათვის შესაფერისი მუსიკის მნიშვნელობა და განათების მნიშვნელობა: 22. სხვადასხვა არომატის ტიპები; 23. ტემპერეტურული რეჟიმის მნიშვნელობა. 24. სტერილიზაციის წესები; მეთოდები; სახეები 25. პროცედურისათვის აუცილებელი ინსტრუმენტების შერჩევის წესები; 26. ასეპტიკისა და ანტისეპტიკის ზოგადი საფუძვლები; 27. სტერილიზაციისათვის აუცილებელი ტემპერატურის შერჩევა; სტერილიზაციის რეჟიმი; ხანგრძლივობა; 28. სპა პროცედურებისათვის აუცილებელი ხელსაწყოების და აპარატურის მუშაობის ფიზიკური საფუძვლები; აპარატურის ტექნიკური მახასიათებლები; აპარატურის მუშაობის რეჟიმი; 29. სპა პროცედურის განხორციელებისათვის აუცილებელი საშუალებები (კოსმეტიკური საშუალებები, საცხები, ზეთები, შესაფუთი მასალები, კონცენტრანტები, არომაზეთები, პილინგები), მატი შენახვის და მოხმარების წესები; 30. ზოგადი და პირადი ჰიგიენის წესები; 31. ანტისეპტიკების ტიპები და გამოყენების გზები; 32. ხელის დაბანის წესი და მნიშვნელობა; 33. სანიტარიული ნორმები; 34. სამუშაო ხელსაწყოებისა, ინსტრუმენტებისა და აპარატურის ფუნქციები; 35. სამუშაო ხელსაწყოებისა, ინსტრუმენტებისა და აპარატურის გამოყენების წესები; ექპლუატაციის შემდგომი მოვლა და მოწესრიგება; ინსტრუქციის მოხმარება; 36. პრეპარატების გამოყენების წესები; 37. სპა პროცედურისათვის საჭირო საშუალებებისა და ქიმიური ნივთიერებების შენახვის პირობები; 38. ტოქსიკური ნივთიერებების შენახვის პირობები; 39. ტოქსიკურ ნივთიერებებთან ურთიერთობით გამოწვეული უარყოფითი შედეგები; დაზიანების შემდგომი ქმედებები (პირველადი ღონისძიებები); 40. გარემოს დაცვის ნორმები; 41. სპეციფიკური ნარჩენების გატანის წესი; 42. ანატომიის და ფიზიოლოგიის საფუძვლები; 43. მომხმარებლის ფიზიკური მდგომარების შეფასება; 44. ჩასატარებელი პროცედურის მსვლელობის თანმიმდევრობა; 45. კანის ტიპები; პრობლემური კანის კლინიკური გამოვლინებები; 46. კანის გასუფთავების ძირითადი მეთოდები; 47. ექსფოლიანტის სახეობები; 48. კანის გასუფთავება ძირითადი საშულებები; 49. კანის გასუფთავება შხაპის, ექსფოლიაციის, მექანიკური მეთოდებით; 50. აბაზანის მომზადების წესები; 51. სამასაჟე პროცედურისათვის მაგიდის შერჩევის წესები; 52. სპა პროცედურისათვის აუცილებელი ნივთებისა და თეთრეულის საჭიროება; 53. სპა პროცედურისათვის აუცილებელი ნივთებისა და თეთრეულის შერჩევის წესები; 54. სხეულის მოვლის პროცედურების სახეობები და მეთოდები; 55. მასაჟის მნიშვნელობის არსი; მასაჟის ძირითადი ილეთები: ხელსმა, სრესა, თელვა, ვიბრაცია; 56. მასაჟის სახეობები; ჩატარების მეთოდები და ტექნიკა; 57. კონკრეტული მასაჟის დროს გამოსაყენებელი კოსმეტიკური და სხვა საშუალებები; 58. საცხის/ზეთი ნაირსახეობები; შერჩევა და მათი მოქმედების თავისებურებები; 59. საცხის/ზეთის შენახვის და გამოყენების პირობები; 60. საცხის/ზეთის დოზირების განსაზღვრა სხვადასხვა პროცედურისათვის; 61. ხელის და ფეხის მოვლის პროცედურების სახეობები; 62. ფრჩხილის სტრუქტურა; 63. ტერფის, ხელის, ფრჩხილის მოვლის წესები; მასაჟის ჩატარების მეთოდები; 64. მასაჟის ჩატარების ტექნიკა; 65. კონკრეტული პროცედურის დროს გამოსაყენებელი კოსმეტიკური და სხვა საშუალებები; 66. თერმული პროცედურების არსი და მნიშვნელობა; სახეობები, მეთოდები და ჩატარების ტექნიკა; 67. კონკრეტული თერმული პროცესის დროს გამოსაყენებელი კოსმეტიკური და სხვა საშუალებები; 68. აბაზანის მომზადების წესები; 69. თერმული პროცედურისათვის აუცილებელი ნივთებისა და თეთრეულის საჭიროება; 70. თერმული პროცედურისათვის აუცილებელი ნივთებისა და თეთრეულის შერჩევა; 71. მასაჟის პროცედურისათვის აუცილებელი ნივთებისა და თეთრეულის გამოყენების წესები; 72. გარქოვანებული კანის დამუშავების წესები; მეთოდიკა; ტექნიკა; გამოსაყენებელი კოსმეტიკური და სხვა საშუალებები; 73. ნუნების დამუშავების წესები; დაზიანებული ნუნის დამუშავების მეთოდიკა; ნუნის დამუშავების ტექნიკა; 74. ნუნის დამუშავებისათვის გამოსაყენებელი კოსმეტიკური და სხვა საშუალებები; 75. გარქოვანებული კანისა და ნუნების დამუშავების პროცედურისათვის აუცილებელი ნივთების საჭიროება, მათი შერჩევა და გამოყენების წესი; 76. ნიღბის მნიშვნელობის არსი; ნიღბის სახეობები და დადების ტექნიკა; 77. კონკრეტული ნიღბის დროს გამოსაყენებელი კოსმეტიკური და სხვა საშუალებები; 78. სახის მოვლის პროცედურები; კანის სტრუქტურა და ტიპები; 79. დემაკიაჟის ძირითადი მეთოდები და საშულებები; დემაკიაჟი შხაპის მეშვეობით; 80. კანის გასუფთავების სხვადასხვა მეთოდი; 81. უცხოური ენა შესაბამის დონეზე; 82. ადგილობრივი და საერთაშორისო ასოციაციები; ასოციაციებში გაწევრიანების მნიშვნელობა და მათთან თანამშრომლობის პრინციპები   სავალდებულო კომპონენტის (გამოცდის) საკითხების შერჩევა ზემოთ მოცემული საკითხებიდან შემფასებლის პრეროგატივაა. |

**ნაწილი 5. პრაქტიკული დავალების/დავალებები შესრულების/შეფასების კრიტერიუმების მითითებებით:**

პრაქტიკული დავალების შესრულებაზე დაკვირვება.

1. მომსახურების ხარჯთაღრიცხვისათვის საჭირო ინფორმაციის განსაზღვრა, ხარჯთაღრიცხვის წარმოება და ხარჯთაღიცხვის მომხმარებელისათვის სათანადო ფორმით მიწოდება;
2. ჰიდროთერაპიული, ბალნეოთერაპიული, თალასოთერაპიის , ალგოთერაპიის, პელოიდოთერაპიის, აპარატული ფიზიოთერაპიის , კინეზოთერაპიის , არომათერაპიის, რეფლექსოთერაპიის , მასაჟის, საუნოთერაპიის, სპელეოთერაპიის, ჰიდროკინეზოთერაპიის, ჰირუდოთერაპიის, თერმო პროცედურების, ესთეტიკური და კოსმეტიკური პროცედურების შერჩევა, შეთავაზება და ჩატარება;
3. სპა პროცედურის ეფექტურობის განსაზღვრა;
4. შემდგომი ვიზიტის საჭიროების დადგენა;
5. სპა პროცედურისათვის სარელაქსაციო პირობების შექმნა;
6. რელაქსაციისათვის შესაფერისი მუსიკის შერჩევა;
7. რელაქსაციისათვის შესაფერისი განათების შერჩევა:
8. მომხმარებლის გემოვნებით არომატის შერჩევა;
9. ტემპერეტურული რეჟიმის რეგულირება.
10. სტერილიზაციის მეთოდის შერჩევა;
11. სტერილიზაციის წესების დაცვა;
12. პროცედურისათვის აუცილებელი ინსტრუმენტების სტერილიზაცია; ტემპერატურის, სტერილიზაციის რეჟიმისა და სტერილიზაციის ხანგრძლიობის განსაზღვრა.
13. სპა პროცედურების ჩატარებისათვის საჭირო თანამედროვე ხელსაწყოებისა და აპარატურის გამოყენება;
14. აპარატურის გაუმართაობის შემთხვევაში ტექნიკური პრობლემის მოგვარება;
15. სპა პროცედურის განხორციელებისათვის აუცილებელი საშუალებები (კოსმეტიკური საშუალებები, საცხები, ზეთები, შესაფუთი მასალები, კონცენტრანტები, არომაზეთები, პილინგები) შერჩევა, შენახვის და მოხმარების წესების დაცვა;
16. ზოგადი და პირადი ჰიგიენის წესების დაცვა;
17. ანტისეპტიკების ტიპების შერჩევა და გამოყენება;
18. სანიტარიული ნორმების დაცვა;
19. ხელსაწყოებითან, ინსტრუმენტებსა და აპარატურასთან მუშაობა უსაფრთხოების წესების დაცვით;
20. პრეპარატების გამოყენების წესების დაცვა;
21. სპა პროცედურისათვის საჭირო საშუალებებისა და ქიმიური ნივთიერებების შენახვის პირობების დაცვა;
22. ტოქსიკური ნივთიერებების შენახვის პირობების დაცვა;
23. დაზიანების შემდგომი ქმედებების (პირველადი ღონისძიებები) ჩატარება;
24. ბიოლოგიური და სპეციფიკური ნარჩენების (ტოქსიური) დიფერენცირება;
25. კანის ტიპების განსაზღვრა;
26. პრობლემური კანის ამოცნობა;
27. კანის გასუფთავების ძირითადი მეთოდების გამოყენება;
28. კანის გასუფთავება სხვადასხვა საშულებით;
29. ჰიდროთერაპიული, ბალნეოთერაპიული, თალასოთერაპიის , ალგოთერაპიის, პელოიდოთერაპიის, აპარატული ფიზიოთერაპიის, კინეზოთერაპიის , არომათერაპიის, რეფლექსოთერაპიის , მასაჟის, საუნოთერაპიის, სპელეოთერაპიის, ჰიდროკინეზოთერაპიის, ჰირუდოთერაპიის, თერმო პროცედურების , ესთეტიკური და კოსმეტიკური პროცედურების ჩატარება;
30. თმის მოვლის პროცედურის ჩატარება;
31. ხელისა და ფეხის მოვლის პროცედურების ჩატარება;
32. სახის მოვლის პროცედურის ჩატარება;
33. სამასაჟე პროცედურისათვის მაგიდის შერჩევა;
34. სპა პროცედურისათვის აუცილებელი ნივთებისა და თეთრეულის შერჩევა;
35. სპა პროცედურის მიმდინარეობის დროს ალერგიის დაფიქსირება;
36. სპა პროცედურის დროს მომხმარებლის ადეკვატურობის შეფასება;
37. პირველადი სამედიცინო დახმარების გაწევა;
38. დასვენების შესაფერისი გარემოს შექმნა;
39. მასაჟის ძირითადი ილეთების (ხელსმა, სრესა, თელვა, ვიბრაციის ) გამოყენება;
40. სხვადასხვა ტიპის მასაჟის ჩატარება (რელაქსაციური; მატონიზირებელი; კოსმეტიკური; წერტილოვანი; სამკურნალო; მანუალური; აპარატული);
41. კონკრეტული მასაჟისათვის კოსმეტიკური და სხვა საშუალებების შერჩევა;
42. საცხის/ზეთი ნაირსახეობები გარჩევა; შერჩევა მათი მოქმედების თავისებურებების გათვალისწინებით; შენახვის და გამოყენების პირობების დაცვა;
43. საცხის/ზეთის დოზირების განსაზღვრა სხვადასხვა პროცედურისათვის;
44. მასაჟის პროცედურისათვის აუცილებელი ნივთებისა და თეთრეულის შერჩევა და გამოყენება;
45. ფრჩხილის მოვლის წესების გამოყენება;
46. ტერფისა და ხელის მტევნის მოვლა; მასაჟის ჩატარება;
47. გარქოვანებული კანის დამუშავება; გამოსაყენებელი კოსმეტიკური და სხვა საშუალებების შერჩევა;
48. ნუნების დამუშავება;
49. ნუნის დამუშავების ტექნიკის გამოყენება;
50. ნიღბის სხვადასხვა სახეობები გამოყენება მომხმარებლის სურვილის გათვალისწინებით;
51. ნიღბის დადების ტექნიკის გამოყენება;
52. კონკრეტული ნიღბის დროს გამოსაყენებელი კოსმეტიკური და სხვა საშუალების შერჩევა და სწორად განაწილება დაინტერესებული არეების მიხედვით;
53. სახის კანის და ტიპის განსაზღვრა;
54. ჯანმრთელი და პრობლემური კანის დიფერენცირება;
55. სახის ნიღაბის დადება;
56. ნიღბის დადების დროის სწორად განაწილება დაინტერესებული არეების მიხედვით;
57. მასაჟის პროცედურის დროის მართვა;
58. სახის სპა პროცედურების სხვადასხვა პროდუქტის შეთავაზება მომხმარებლის სურვილის გათვალისწინებით;
59. დემაკიაჟის ძირითადი მეთოდების გამოყენება;
60. დემაკიაჟი ძირითადი საშულებებით;
61. დემაკიაჟი შხაპის მეშვეობით;
62. სახის კანის გასუფთავება ექსფოლიაციის მეთოდით; კანის გასუფთავება მექანიკური მეთოდებით (თბილი ხელთათმანები, პირსახოცით).

**საგამოცდო გარემო:**

შესაფასებელი პირი ფასდება პრაქტიკული დავალებების სახით.

**საგამოცდო პროცესის მონიტორინგი:**

საგამოცდო პროცესის მონიტორინგს ახორციელებს შემფასებელი/შემფასებლები (ნეიტრალური კომისია) წინასწარი დადგენილი წესისა და პროცედურების დაცვით.

**მოპოვებული მტკიცებულებები:**

მტკიცებულებები უზრუნველყოფილია შემფასებლის მიერ შევსებული ჩანაწერების ფორმით.

**საგამოცდო პრაქტიკული დავალებების ჩამონათვალი:**

**დასადასტურებელი კომპეტენციების** შესაბამისად სტუდენტმა უნდა შეასრულოს დავალებები, რომლებიც შეიძლება მოიცავდეს შემდეგს:

**გაითვალისწინეთ:**

1. შესაფასებელი პირის მიერ შესრულებული სამუშაოს წარმოებისას ეკონომიური, ხარისხის უზრუნველყოფის, გარემოს დაცვის, სამართლებრივი, უსაფრთხოების წესების დაცვის, ჰიგიენის დაცვის მიდგომების, სამუშაოს შესრულების თანამიმდევრობის შეფასება ზემოთ ჩამოთვლილ დავალებებზე დაკვირვების თანამდევი პროცესია და მასზე დამატებითი დროის გამოყოფა არაა რეკომენდებული;
2. შემფასებლის მიერ დამატებითი კითხვების დასმის შემთხვევაში შესაფასებელი პირი პასუხობს მათ და საჭიროებისამებრ, მოჰყავს საკუთარი ქმედების/გადაწყვეტილების შესაბამისი არგუმენტები;
3. სავალდებულო კომპონენტის (გამოცდის) საკითხების შერჩევა ზემოთ მოცემული საკითხებიდან შემფასებლის პრეროგატივაა.

**ნაწილი 6. საჭიროების შემთხვევაში დამატებითი ინფორმაცია**

**შემფასებლის ჩანაწერების ფორმები**

**შესაფასებელი პირის სახელი, გვარი:**

**შეფასების თარიღი:**

**შეფასების ადგილი:**

**შემფასებლის სახელი, გვარი:**

|  |  |  |  |
| --- | --- | --- | --- |
| **დადასტურებული კომპეტენცია** | **მტკიცებულებები** | | |
| **ფორმალური**  **განათლების**  **აღიარება**  **(დანართი N)** | **არაფორმალური**  **განათლების**  **აღიარება**  **(დანართი N)** | **გამოცდა**  **(დანართი N)** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**შედეგი: დადასტურდა ------/ არ დადასტურდა ----------**

**შემფასებლის კომენტარი:**

**დადასტურება:**